গত বিজয় দিবসে হাত ও মুখকে যন্ত্র হিসেবে ব্যবহার করে ‘এ ক্যাপেলা’ পদ্ধতিতে বাংলাদেশের জাতীয় সংগীত ‘আমার সোনার বাংলা’ প্রকাশ করেন অদিত। এতে তাঁর সঙ্গে কণ্ঠ দেন বালাম, তাহসান, এলিটা, অটামনাল মুনসহ ৩২ জন শিল্পী। ব্যতিক্রমী এই সংগীতায়োজনের জন্য অনেকেই অদিতকে ধন্যবাদ দেন। এই পদ্ধতিতে অদিত কাজ শুরু করেন ২০১৬ সালের বিজয় দিবসে। সে সময় প্রকাশ করেছিলেন ‘পূর্ব দিগন্তে সূর্য উঠেছে’। সেটিতে কণ্ঠ দিয়েছিলেন ২০ জন শিল্পী। অদিত বলেন, ‘বিজয় দিবসে সবারই ভাবনা থাকে দেশকে নিয়ে। ব্যতিক্রমী কিছু করার চিন্তা করতে গিয়েই আইডিয়াটি মাথায় আসে। টাকা-পয়সার চিন্তা না করে শুধু দেশকে ভালোবেসেই শিল্পীরা গান দুটিতে কণ্ঠ দিয়েছেন। এ বছর বিজয় দিবসে এ পদ্ধতিতে তৃতীয় গান প্রকাশ করব।’